Diari Oficial de la Generalitat Valenciana


Sumari del DOGV 4965, del 14-03-2005 (2005/2464)

RESOLUCIÓ de 27 de gener de 2005, del secretari autonòmic de Turisme i director de l'Agència Valenciana del Turisme, per la qual es dóna baixa d'ofici l'establiment hostaler Pensió Canalejas.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2464


Data del document
:   27-01-2005

Organisme emissor
:   Conselleria de Turisme

Tipus de document
:   Resolució

Descriptors 

:   * Agència Valenciana del Turisme
    * indústria hotelera
    * cessament d'activitat

RESOLUCIÓ de 27 de gener de 2005, del secretari autonòmic de Turisme i director de l'Agència Valenciana del Turisme, per la qual es dóna baixa d'ofici l'establiment hostaler Pensió Canalejas. [2005/X2464]
  
Vist l'expedient de baixa d'ofici de l'establiment hostaler Pensió Canalejas, signatura HA-1188, siti al c/ Canalejas, 1, del municipi d'Aigües, iniciat per acord de la cap de la Secció d'Empreses i Activitats Turístiques del Servici Territorial de Turisme d'Alacant i, atés que
  
Primer
  
Amb data 11 d'octubre de 2004, es va efectuar una visita d'inspecció a l'establiment hostaler de referència. L'inspector en el seu informe diu literalment que ?personat en l'establiment en el dia d'avui, es comprova que es troba tancat el públic, amb aspecte de no estar funcionant actualment. En una empresa immobiliària molt pròxima informen que va deixar de funcionar fa quatre anys?.
  
Segon
  
El dia 5 de novembre de 2004, la cap de la Secció d'Empreses i Activitats Turístiques va acordar la iniciació de l'expedient de baixa d'ofici en el Registre General d'Empreses, Establiments i Professions Turístiques de la Comunitat Valenciana de l'establiment de referència, segons el que establix l'article 14.3 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana. Este acord, notificat el dia 8 de novembre de 2004, concedia a la interessada, de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú (LRJPAC) un termini de deu dies per a presentar aquelles al·legacions i documents que estimara oportuns en defensa dels seus interessos. Igualment, se li indicava que, en el cas de no presentar al·legacions, es proposaria la baixa de l'esmentat establiment.
  
Tercer
  
Transcorregut el termini a què s'ha fet al·lusió en el punt anterior, la interessada no ha presentat cap al·legació.
  
Als fets anteriors són d'aplicació els següents
  
Fonaments de dret
  
Primer. Els articles 68 i 69 de la LRJPAC, en allò referit a la iniciació del procediment d'ofici .
  
Segon. Els articles 7 i 14.3 de la Llei 3/1998, de 21 de maig, en tant que establixen respectivament que ?són empreses d'allotjament turístic aquelles que des d'un establiment obert al públic (...)- i que ?la modalitat i classificació es mantindrà mentre siguen complits els requisits i mentre persistisca el caràcter turístic de l'activitat, els quals poden revisar-se d'ofici o a petició de part, prèvia instrucció de l'oportú expedient. Dita revisió podrà donar lloc a una variació de la seua classificació o la baixa de l'establiment en el Registre corresponent?.
  
Tercer. L'article 65 de la Llei 3/1998, de 21 de maig, de Turisme de la Comunitat Valenciana, alhora que disposa que ?els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en la manera reglamentàriament determinada?. En el cas que ens ocupa, la Inspecció de Turisme va constatar el tancament de l'establiment.
  
L'article 89.5 de la LRJPAC, quan disposa que ?l'acceptació d'informes o dictàmens servirà de motivació a la resolució quan s'incorpore al text d'esta.- A l'efecte, s'ha reproduït l'informe emés per la inspecció del Servici Territorial de Turisme d'Alacant, el qual fa constància que l'establiment no està obert al públic en general
  
Per tot allò adés susdit, el secretari autonòmic de Turisme i director de l'Agència Valenciana del Turisme, en virtut de les competències conferides per l'article 9.dos.i), del Decret 209/2004, de 8 d'octubre (DOGV de 13.10.2004), resol:
  
Donar de baixa en el Registre General d'Empreses, Establiments i Professions Turístiques de la Comunitat Valenciana, la Pensió Canalejas i, en conseqüència, conclús el procediment iniciat per acord del Servici Territorial de Turisme d'Alacant, procedir a l'arxiu de les actuacions.
  
Fet que es notifica de conformitat amb el que disposen els articles 58 i 59 de la LRJPAC.
  
Contra la present resolució, que no posa fi a la via administrativa, podrà interposar-se recurs d'alçada davant la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la notificació, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.